Taanit, nagu teisigi Skandinaavia maid kimbutab arstide puudus, kuna maa oma arstid suunduvad veel parematele  jahimaadele - ikka sinna, kus rohkem makstakse. Kõige soodsam teenistus aga on lähinaabrite juures Põhjamaades, kus vikaari, ehk ajutise asendusarsti nädalane tulu ületab mitmekordselt Taani arsti kuupalga.    Lahendust otsitakse juba ammu ja hiljuti pakkus üks Taani juhtivamaid tervishoiuspetsialiste professor Kjeld Moller Pedersen välja " lihtsa ja kindla" retsepti-  Tervishoid ja haiglad peavad lähema viie aasta jooksul importima Ida- Euroopa arste ja võimalikult suurel hulgal.    "Kui  meil on suur arstide puudus Taanis, Põhjamaades ja kogu Euroopas, siis Ida - Euroopas on suur arstide ülejääk- neid on seal koolitatud liiga palju ning seetõttu on töötamine Taanis arstidele kindlasti motiveeriv " lausus ta.  "Kui me pakume Baltikumi arstidele 200.000 taani krooni lihtsalt boonuseks, ( ca 400 000 eesti krooni), kuid samal ajal peavad arstid alla kirjutama lepingule , mis seob neid kohaga 10 aastat, siis on taanlased kindlad, et saavad probleemi lahendatud.    Arstid saavad  valida, kas tulla üksi või koos perega ja neid kavatsetakse ka korralikult integreerida- pakkudes neile keele intensiivõpet, sotsiaalseid garantiisid ja muid hüvesid.    Minu arvamus:    Olen kindel, et sellist "sõjaplaani" ei pea mitte ainult Taani, vaid ka muud Euroopa riigid. Enne, kui pole hilja, tuleks riigi tasemel sellele väga tõsisele probleemile pöörata kohe tähelepanu ! Kui võimalik, siis tuleks teha selline seadus, mis sunniks arste, kes on koolitatud meil Eestis riigi kulul,  lahkumise korral tööle mujale riiki, kooliraha tagasi maksma, kas täielikult või osaliselt, seda otsustagu juba meie seadusandlus.